PAKS VÁROS POLGÁRMESTERE PÁLYÁZATOT HIRDET 
A PAKSI KÖZÖS ÖNKORMÁNYZATI HIVATAL
JEGYZŐI MUNKAKÖRÉNEK BETÖLTÉSÉRE

A munkakörhöz tartozó főbb feladatok:
· a Paksi Közös Önkormányzati Hivatal vezetése
· a Magyarország helyi önkormányzatairól szóló 2011. évi CLXXXIX. törvény 81. § (3) bekezdésében valamint más jogszabályok által a jegyző feladat- és hatáskörébe utalt feladatok ellátása
Pályázati feltételek:
· magyar állampolgárság
· büntetlen előélet
· cselekvőképesség
· igazgatásszervező vagy közigazgatás-szervező alapképzési szakon, vagy jogász vagy államtudományi mesterképzési szakon szerzett szakképzettség vagy közigazgatási mesterképzési szakon szerzett okleveles közigazgatási szakértő vagy okleveles közigazgatási menedzser szakképzettség
· jogi vagy közigazgatási szakvizsga vagy a Közigazgatási Továbbképzési Kollégium által a teljeskörűen közigazgatási jellegűnek minősített tudományos fokozat alapján adott mentesítés
· legalább kétévi közigazgatási gyakorlat
· vagyonnyilatkozat-tételi kötelezettség teljesítésének vállalása
A pályázathoz csatolni kell:
· a 87/2019. (IV.23.) Korm. rend. 1. sz. melléklete szerinti szakmai önéletrajzot
· a végzettséget, képzettséget igazoló okiratok másolatát
· három hónapnál nem régebbi hatósági erkölcsi bizonyítványt
· nyilatkozatot arról, hogy a pályázati anyagot az eljárásban résztvevők megismerhetik

A jegyzői kinevezés határozatlan időre szól.

Illetmény és egyéb juttatások: a közszolgálati tisztviselőkről szóló 2011. évi CXCIX. tv. rendelkezései szerint. 
A pályázat benyújtásának határideje: 2026. július 27.

A pályázat benyújtásának módja: Személyesen a Paksi Közös Önkormányzati Hivatal 7030 Paks, Dózsa György út 55-61. címre, vagy elektronikus úton a pm.titkarsag@paks.hu email címre.

A benyújtott pályázatra írják rá „PÁLYÁZAT JEGYZŐI MUNKAKÖR BETÖLTÉSÉRE”, valamint a pályázat azonosító számát: TO/289/2026.

A pályázati eljárás módja, rendje: A jegyzőt a beérkezett pályázatok alapján Németkér Község Polgármesterének véleményét kikérve Paks Város Polgármestere nevezi ki.

A pályázat elbírálásának határideje: 2026. július 30.
Az állás 2026. augusztus 10. napjától tölthető be. 

A pályázat kiírója fenntartja a jogot, hogy a pályázati eljárást indokolás nélkül eredménytelennek nyilvánítsa.
